Constantin Popa, senator UNPR: Erau vremuri tulburi, vremuri în care dacă spuneai ceva împotriva...știți celebrul dicton: „Nu ne vindem țara!”. Oamenii erau patrioți în vremea aceea, încercau să facă ceva pentru România și formele erau diferite.

Cosmin Prelipceanu: Și minerii au venit din patriotism?

Constantin Popa: Da, ăsta a fost motivul lor. Au venit să apere țara. Că acolo s-a întâmplat altceva...

Cosmin Prelipceanu: De cine o apărau?

Constantin Popa: Cred că și dumneavostră știți ce zvonuri se vehiculau. Dacă vreți să fiu destul de dur, vă și spun de cine să o apere, de cei care au scos, până la urmă, „restitutio in integrum” și care s-a și întâmplat până la urmă, că toată țara a fost retrocedată. Asta au crezut ei la momentul de atunci.